สวัสดีค่ะ คุณ ช่วงนี้หนูเลือดออกหลังจากมีเพศสัมพันธ์ เป็นเลือดสีแดงๆ น้ำตาลๆ ทุกครั้ง ประจำเดือนก็มีสีน้ำตาลๆ ออกดำๆ หนูจะเสี่ยงเป็นมะเร็งไหมคะ และหนูต้องปฏิบัติอย่างไรบ้างคะ
สวัสดีค่ะ อาการมีเลือดออกจากช่องคลอดหลังมีเพศสัมพันธ์ โดยไม่ใช่เลือดประจำเดือนนั้น อาจจะมีสาเหตุมาจากการฉีกขาดของอวัยวะเพศหรือเยื่อบุช่องคลอดขณะมีเพศสัมพันธ์ การมีเนื้องอกที่ปากมดลูกหรือช่องคลอด การอักเสบช่องปากมดลูกหรือช่องคลอด หรือฮอร์โมนจากรังไข่ที่ไม่สมดุล ส่วนภาวะมะเร็งนั้นก็ยังเป็นไปได้กรณีมะเร็งปากมดลูก ซึ่งทำให้มีเลือดออกหลังมีเพศสัมพันธ์ได้เช่นกันจึงควรไปพบแพทย์เพื่อตรวจภายในเพิ่มเติม หากมีรอยโรคที่ปากมดลูกจริง แพทย์จะตัดชิ้นเนื้อไปส่งตรวจให้แน่ชัดว่าเป็นอะไร หากไม่พบก้อนเนื้อใดๆ ก็อาจจะต้องเก็บตัวอย่างจากปากมดลูกเพื่อตรวจคัดกรองมะเร็งปากมดลูกต่อไป และควรทำเป็นประจำทุกปี กรณีมีเพศสัมพันธ์แล้วค่ะเบื้องต้นงดการมีเพศสัมพันธ์ไปก่อน ไม่สวนล้างช่องคลอด ยังไม่ซื้อยาใดๆมาใช้เอง หากเลือดออกมาก เป็นลิ่มเลือด ซีด เพลีย หรือปวดท้องน้อยมาก ให้รีบไปพบแพทย์